मारकंडा नदी
मारकंडा नदी (Markanda river) भारत के हिमाचल प्रदेश और हरियाणा राज्यों में बहने वाली एक नदी है। यह घग्गर नदी की एक उपनदी है। मारकंडा नदी हिमाचल प्रदेश के सिरमौर ज़िले में उत्तमवाला बाराबन नामक स्थान पर उत्पन्न होती है, फिर अम्बाला ज़िले और कुरुक्षेत्र ज़िले से गुज़रती है। कुरुक्षेत्र ज़िले का शाहबाद मारकंडा नगर इसके किनारे बसा हुआ है। नदी का प्राचीन नाम "अरुणा" था। इस नदी की सिन्धु घाटी सभ्यता और वैदिक काल में भूमिका रही है। यह एक पवित्र नदी मानी जाती है और इसके किनारे स्थान-स्थान पर बहुत मंदिर बने हुए हैं।